nibzard/narodne-novine-full-text-markdown huggingface dataset:
### NN 16/2017 (22.2.2017.), Rješenje o imenovanju dijela članova Međuvladinog mješovitog odbora za provedbu Sporazuma između Republike Hrvatske i Republike Mađarske zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

380

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj (»Narodne novine – Međunarodni ugovori«, broj 8/95), Vlada Republike Hrvatske je na sjednici održanoj 16. veljače 2017. godine donijela

RJEŠENJE

IMENOVANJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

Za članove Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj, imenuju se:

– JASNA ANIČIĆ

– mr. sc. JASNA DIVIĆ

– MIHAELA VASILJ KASABAŠIĆ

– NEVENA TUDOR PERKOVIĆ

– mr. sc. KATARINA MILKOVIĆ

– ROBERT JANKOVICS

– JANOŠ ANDOČI.

Klasa: 080-02/17-01/60

Urbroj: 5030115/1-17-03

Zagreb, 16. veljače 2017.

Predsjednik
mr. sc. Andrej Plenković, v. r.
### NN 17/2017 (24.2.2017.), Pravilnik o izmjenama Pravilnika o polaganju stručnog ispita, obuci i usavršavanju stečajnih upravitelja

Ministarstvo pravosuđa

401

Na temelju članka 82. stavka 2. Stečajnog zakona (»Narodne novine«, broj 71/15.) ministar pravosuđa donosi

PRAVILNIK

O IZMJENAMA PRAVILNIKA O POLAGANJU STRUČNOG ISPITA, OBUCI I USAVRŠAVANJU STEČAJNIH UPRAVITELJA

Članak 1.

U Pravilniku o polaganju stručnog ispita, obuci i usavršavanju stečajnih upravitelja (»Narodne novine«, broj 104/15.) članak 20. mijenja se i glasi:

»Pravne izvore za polaganje stručnog ispita utvrđuje Ispitno povjerenstvo.«.

Članak 2.

Članci 21., 22. i 23. brišu se.

Članak 3.

Članak 32. mijenja se i glasi:

»(1) Stečajni upravitelj dužan je svake dvije godine od dana upisa na listu stečajnih upravitelja sudjelovati u najmanje tri stručne radionice.

(2) Stručne radionice organizira i provodi ministarstvo nadležno za poslove pravosuđa prema programu koji se objavljuje na njegovim mrežnim stranicama.

(3) Za voditelje stručnih radionica mogu se odrediti suci, stečajni upravitelji upisani na listu A stečajnih upravitelja, članovi Ispitnog povjerenstva, nastavnici pravnih i ekonomskih fakulteta koji predaju predmete iz članka 10. stavka 1. ovog Pravilnika i drugi istaknuti stručnjaci u određenim područjima.«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/15-01/123
Urbroj: 514-03-02-02-17-12
Zagreb, 31. siječnja 2017.

Ministar
Ante Šprlje, v. r.
### NN 17/2017 (24.2.2017.), Ispravak Pravilnika o izmjenama i dopunama Pravilnika o provedbi Mjere 07 »Temeljne usluge i obnova sela u ruralnim područjima« iz Programa ruralnog razvoja Republike Hrvatske za razdoblje 2014. – 2020.

NARODNE NOVINE

407

Nakon uspoređivanja s izvornim tekstom Pravilnika o izmjenama i dopunama Pravilnika o provedbi Mjere 07 »Temeljne usluge i obnova sela u ruralnim područjima« iz Programa ruralnog razvoja Republike Hrvatske za razdoblje 2014. – 2020., koji je objavljen u »Narodnim novinama« broj 15/17, utvrđena je tiskarska pogreška te se daje sljedeći

ISPRAVAK

PRAVILNIKA O IZMJENAMA I DOPUNAMA PRAVILNIKA O PROVEDBI MJERE 07 »TEMELJNE USLUGE I OBNOVA SELA U RURALNIM PODRUČJIMA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

U članku 1. Pravilnika o izmjenama i dopunama Pravilnika o provedbi Mjere 07 »Temeljne usluge i obnova sela u ruralnim područjima« iz Programa ruralnog razvoja Republike Hrvatske za razdoblje 2014. – 2020., u odredbi koja se odnosi na stavak »(17)«, umjesto riječi »s ranijim vremenom podnošenja Zahtjeva za potporu,« trebaju stajati riječi »s većim brojem bodova za kriterije odabira,«.

Urbroj: 50501-7/1-17
Datum: 23. veljače 2017.

Glavna urednica
Zdenka Pogarčić, v. r.
### NN 17/2017 (24.2.2017.), Odluka o dopuni Odluke o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima

VLADA REPUBLIKE HRVATSKE

397

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. Zakona o iznimnim mjerama kontrole cijena (»Narodne novine«, br. 73/97, 128/99 i 66/01), Vlada Republike Hrvatske je na sjednici održanoj 23. veljače 2017. godine donijela

ODLUKU

O DOPUNI ODLUKE O ISPRAVAMA I SLUŽBENIM OBRASCIMA ČIJI SU SADRŽAJ, OBLIK, NAČIN ZAŠTITE I OBVEZNA PRIMJENA PROPISANI ZAKONIMA I DRUGIM PROPISIMA

I.

U Odluci o ispravama i službenim obrascima čiji su sadržaj, oblik, način zaštite i obvezna primjena propisani zakonima i drugim propisima (»Narodne novine«, br. 50/11, 119/11, 28/13, 96/13, 47/14, 61/15 i 34/16), u točki VII. iza stavka 2. dodaju se stavci 3., 4., i 5. koji glase:

»Prihod koji se ostvaruje uplatom fizičkih i pravnih osoba za izdane zaštićene isprave i službene obrasce iz Popisa zaštićenih službenih obrazaca i ostalih službenih obrazaca, a koji se izdaju sukladno propisima iz nadležnosti Ministarstva unutarnjih poslova, uplaćuju se u državni proračun, i to kako slijedi na vrstu prihoda propisanu Naredbom o načinu uplaćivanja prihoda proračuna, obveznih doprinosa te prihoda za financiranje drugih javnih potreba. Naplaćeni prihod dijelit će se na sljedeći način:

– 80% kao namjenski prihod Ministarstva unutarnjih poslova, koji se koristi za podmirivanje rashoda prema pravnoj osobi u državnom vlasništvu Agenciji za komercijalnu djelatnost d.o.o. za izradu izdanih zaštićenih isprava i službenih obrazaca, i to u visini sukladno cijeni koju je odobrilo Ministarstvo posebnim aktom

– 20% u korist izvora financiranja – opći prihodi i primici.

Ako Ministarstvo unutarnjih poslova ostvari više prihoda nego što je potrebno za podmirenje rashoda iz stavka 3. podstavka 1. ove točke, taj iznos će se na kraju godine preknjižiti u korist izvora financiranja – opći prihodi i primitci.

Stavci 3. i 4. prestaju važiti 31. prosinca 2017. godine.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03717-04/49

Urbroj: 50301-25/18-17-2

Zagreb, 23. veljače 2017.

Predsjednik
mr. sc. Andrej Plenković, v. r.
### NN 17/2017 (24.2.2017.), Odluku o izmjeni i dopuni Odluke o koncesiji u svrhu gospodarskog korištenja pomorskog dobra radi obavljanja djelatnosti uzgoja velike plave ribe (tune) u akvatoriju Vela Grška, u Općini Nerežišća, na otoku Braču

VLADA REPUBLIKE HRVATSKE

398

Na temelju članka 17. stavka 1. i članka 20. stavka 3. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 i 56/16), te članka 26. stavka 1. Zakona o koncesijama (»Narodne novine«, broj 143/12), a u vezi sa člankom 6. Uredbe o određivanju građevina, drugih zahvata u prostoru i površina državnog i područnog (regionalnog) značaja (»Narodne novine«, br. 37/14 i 154/14), Vlada Republike Hrvatske je na sjednici održanoj 23. veljače 2017. godine donijela

ODLUKU

O IZMJENI I DOPUNI ODLUKE O KONCESIJI U SVRHU GOSPODARSKOG KORIŠTENJA POMORSKOG DOBRA RADI OBAVLJANJA DJELATNOSTI UZGOJA VELIKE PLAVE RIBE (TUNE) U AKVATORIJU VELA GRŠKA, U OPĆINI NEREŽIŠĆA, NA OTOKU BRAČU

I.

U Odluci o koncesiji u svrhu gospodarskog korištenja pomorskog dobra radi obavljanja djelatnosti uzgoja velike plave ribe (tune) u akvatoriju Vela Grška, u Općini Nerežišća, na otoku Braču (»Narodne novine«, broj 141/15), u točki V. stavku 2. broj: »900« zamjenjuje se brojem: »1400«.

U stavku 3. iza riječi: »godine« dodaju se riječi: »i Izmjeni i/ili dopuni lokacijske dozvole, klase: UP/I-350-05/16-01/000016, urbroja: 2181/1-11-00-07/04-16-0006, od 2. studenoga 2016. godine«.

II.

Izmjena i/ili dopuna lokacijske dozvole iz točke I. ove Odluke čini dopunu Priloga 2. Odluke i ne objavljuje se u »Narodnim novinama«.

III.

Ovlašćuje se ministar mora, prometa i infrastrukture da sklopi dodatak br. 1. Ugovoru o koncesiji u roku 60 dana od dana donošenja ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/48

Urbroj: 50301-25/18-17-2

Zagreb, 23. veljače 2017.

Predsjednik
mr. sc. Andrej Plenković, v. r.
### NN 17/2017 (24.2.2017.), Pravilnik o izmjeni Pravilnika o energetskom pregledu zgrade i energetskom certificiranju

Ministarstvo graditeljstva i prostornoga uređenja

402

Na temelju članka 47. Zakona o gradnji (»Narodne novine«, broj 153/13), ministar graditeljstva i prostornoga uređenja, donosi

PRAVILNIK

O IZMJENI PRAVILNIKA O ENERGETSKOM PREGLEDU ZGRADE I ENERGETSKOM CERTIFICIRANJU

Članak 1.

U članku 21. Pravilnika o izmjenama i dopunama Pravilnika o energetskom pregledu zgrade i energetskom certificiranju (»Narodne novine«, broj 133/15, 49/16) riječi »1. listopada 2016.« zamjenjuju se riječima »1. rujna 2017.«

Članak 2.

Danom stupanja na snagu ovoga Pravilnika prestaje važiti Pravilnik o izmjeni Pravilnika o energetskom pregledu zgrade i energetskom certificiranju (»Narodne novine«, broj 87/16).

Članak 3.

Ovaj Pravilnik stupa na snagu 28. veljače 2017. godine.

Klasa: 360-01/16-04/4
Urbroj: 531-04-2-17-17
Zagreb, 23. veljače 2017.

Ministar
Lovro Kuščević, dipl. iur., v. r.
### NN 17/2017 (24.2.2017.), Odluka o izmjenama Odluke o opskrbi banaka gotovim novcem

Hrvatska narodna banka

406

Na temelju članka 25. stavka 2., članka 27. i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA ODLUKE O OPSKRBI BANAKA GOTOVIM NOVCEM

Članak 1.

U Odluci o opskrbi banaka gotovim novcem (»Narodne novine«, br. 157/2009., 36/2010. i 24/2016.) članak 4. stavak 3. mijenja se i glasi:

»(3) Potpis na dokumentaciji iz stavka 1. ovog članka mora odgovarati potpisima na Prijavi potpisa koju banka dostavlja u skladu sa stavkom 2. ovog članka.«

Članak 2.

U članku 24. stavak 1. Prilog 2 »Nalog za prijenos sredstava na račun za namiru« zamjenjuje se novim Prilogom 2 tako da glasi kao u prilogu ove Odluke.

Članak 3.

U članku 24. stavak 1. Prilog 3 »Narudžba gotovog novca br.« zamjenjuje se novim Prilogom 3 tako da glasi kao u prilogu ove Odluke.

Članak 4.

U članku 24. stavak 1. Prilog 5 »Specifikacija položenoga gotovog novca« zamjenjuje se novim Prilogom 5 tako da glasi kao u prilogu ove Odluke.

Članak 5.

Ova Odluka objavit će se u »Narodnim novinama«, a stupa na snagu sljedećega dana od dana objave u »Narodnim novinama«.

O. br. 59-020/02-17/BV
Zagreb, 21. veljače 2017.

Guverner
Hrvatske narodne banke
Boris Vujčić, v. r.

![](/files/_web/sluzbeni-dio/2017/129705/images/7169.jpg)

![](/files/_web/sluzbeni-dio/2017/129705/images/7158.jpg)

![](/files/_web/sluzbeni-dio/2017/129705/images/7150.jpg)
### NN 18/2017 (1.3.2017.), Pravilnik o izmjenama Pravilnika o statusu i financiranju Pulskoga filmskog festivala

Ministarstvo kulture

422

Na temelju članka 10.a Zakona o financiranju javnih potreba u kulturi (»Narodne novine«, broj 47/90, 27/93 i 38/09) ministrica kulture donosi

PRAVILNIK

O IZMJENAMA PRAVILNIKA O STATUSU I FINANCIRANJU PULSKOGA FILMSKOG FESTIVALA

Članak 1.

U Pravilniku o statusu i financiranju Pulskoga filmskog festivala (»Narodne novine«, broj 5/14 i 61/14) članak 5. mijenja se i glasi:

»Članak 5.

Festival ima Umjetničkog ravnatelja kojeg imenuje i razrješava ministar kulture.

Umjetničkog ravnatelja ministar kulture imenuje iz redova istak­nutih filmskih stručnjaka.

Mandat Umjetničkog ravnatelja traje dvije godine.

Umjetnički ravnatelj izrađuje i podnosi Festivalskom vijeću sljedeće prijedloge:

– program Festivala koji uključuje glavni program i prateće programe te manifestacije (industrijske i mrežne),

– izbornike pojedinih pratećih programa,

– međunarodne goste,

– naslove filmova za uvrštavanje u glavni i prateće programe,

– raspored projekcija filmova

– sastav (žirija) ocjenjivačkih sudova Festivala.

O prijedlozima Umjetničkog ravnatelja odlučuje Festivalsko vijeće većinom glasova. Umjetnički ravnatelj odgovoran je za izvršenje programa Festivala.«.

Članak 2.

U članku 6. stavku 6. riječi: »te članovi Umjetničkoga savjeta« zamjenjuju se riječima: »i Umjetnički ravnatelj«.

U stavku 7. riječi: »članovi Umjetničkoga savjeta« zamjenjuju se riječima: »Umjetnički ravnatelj«.

Članak 3.

U članku 7. stavku 2. riječi: »Umjetnički savjet« zamjenjuju se riječima: »Umjetnički ravnatelj«.

U stavku 4. riječi: »Umjetnički savjet« zamjenjuju se riječima: »Umjetničkog ravnatelja«.

Članak 4.

U članku 8. stavku 1. riječi: »Umjetničkoga savjeta« zamjenjuju se riječima: »Umjetničkog ravnatelja«.

U stavku 2. riječi: »Umjetničkoga savjeta« zamjenjuju se riječima: »Umjetničkog ravnatelja«.

Članak 5.

Ministar kulture dužan je imenovati Umjetničkog ravnatelja u roku od 60 dana od dana stupanja na snagu ovoga Pravilnika.

Članak 6.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 612-11/17-01/0006

Urbroj: 532-06-01-01/1-17-01

Zagreb, 16. veljače 2017.

Ministrica
dr. sc. Nina Obuljen Koržinek, v. r.
### NN 18/2017 (1.3.2017.), Indeks potrošačkih cijena u siječnju 2017.

Državni zavod za statistiku

428

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2017.

Indeks potrošačkih cijena u siječnju 2017. u odnosu na prosinac 2016. iznosi 99,9.

Klasa: 957-04/17-01/2
Urbroj: 555-09-05-17-4
Zagreb, 24. veljače 2017.

Ravnatelj
Marko Krištof, v. r.
### NN 18/2017 (1.3.2017.), Indeks proizvođačkih cijena industrijskih proizvoda na domaćem tržištu u siječnju 2017.

DRŽAVNI ZAVOD ZA STATISTIKU

429

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
U SIJEČNJU 2017.

Indeks proizvođačkih cijena industrijskih proizvode na domaćem tržištu u siječnju 2017. u odnosu na prosinac 2016. iznosi 100,7.

Klasa: 954-02/17-01/06
Urbroj: 555-06-03-03-17-04
Zagreb, 24. veljače 2017.

Ravnatelj
Marko Krištof, v. r.
### NN 18/2017 (1.3.2017.), Plan prijma u državnu službu u Državno izborno povjerenstvo Republike Hrvatske za 2017. godinu

DRŽAVNO IZBORNO POVJERENSTVO REPUBLIKE HRVATSKE

431

Na temelju članka 43. stavka 2. točke c) Zakona o državnim službenicima (»Narodne novine«, broj 92/05, 142/06, 77/07, 107/07, 27/08, 34/11, 49/11, 150/11, 34/12, 37/13, 38/13, 1/15 i 138/15), a sukladno Državnom proračunu Republike Hrvatske za 2017. godinu i projekcijama za 2018. i 2019. godinu (»Narodne novine«, broj 119/16), donosi se

PLAN

PRIJMA U DRŽAVNU SLUŽBU U DRŽAVNO IZBORNO POVJERENSTVO REPUBLIKE HRVATSKE ZA 2017. GODINU

I.

Ovim Planom prijma u državnu službu utvrđuje se prijam državnih službenika u Stručnu službu Državnog izbornog povjerenstva Republike Hrvatske za 2017. godinu.

II.

Plan prijma u državnu službu sadrži stvarno stanje popunjenosti radnih mjesta u Stručnoj službi Državnog izbornog povjerenstva Republike Hrvatske te potreban broj državnih službenika na neodređeno vrijeme.

III.

U Stručnoj službi Državnog izbornog povjerenstva Republike Hrvatske zaposleno je 14 državnih službenika na neodređeno vrijeme.

IV.

U Stručnoj službi Državnog izbornog povjerenstva u 2017., sukladno predviđenim financijskim sredstvima u Državnom proračunu Republike Hrvatske za 2017. te suglasnosti Ministarstva financija od 8. veljače 2017., klasa: 100-01/17-01/27; urbroj: 513-05-01-17-2, planira se prijam na neodređeno vrijeme:

– 2 (dva) službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim studijem pravne struke.

V.

Na temelju ovog Plana prijma, slobodna radna mjesta popunjavaju se putem javnog natječaja, internog oglasa, napredovanja ili premještaja.

VI.

Plan prijma u državnu službu stupa na snagu danom donošenja, a objavljuje se u »Narodnim novinama«, te na internetskim stranicama Ministarstva uprave i Državnog izbornog povjerenstva Republike Hrvatske.

Klasa: 112-01/17-01/01

Urbroj: 507-02/02-17-3

Zagreb, 24. veljače 2017.

Zamjenica tajnice
Albina Rosandić, dipl. iur., v. r.
### NN 18/2017 (1.3.2017.), Pravilnik o izmjeni Pravilnika o obliku i sadržaju obrasca za prijavu podataka o osnovici za obračun članarine u turističkim zajednicama

Ministarstvo turizma

423

Na temelju članka 15. stavka 2. Zakona o članarinama u turističkim zajednicama (»Narodne novine«, br. 152/08, 88/10, 110/15 i 121/16), ministar turizma donosi

PRAVILNIK

O IZMJENI PRAVILNIKA O OBLIKU I SADRŽAJU OBRASCA ZA PRIJAVU PODATAKA O OSNOVICI ZA OBRAČUN ČLANARINE U TURISTIČKIM ZAJEDNICAMA

Članak 1.

U Pravilniku o obliku i sadržaju obrasca za prijavu podataka o osnovici za obračun članarine u turističkim zajednicama (»Narodne novine«, broj 119/09), u Obrascu TZ, riječi »M.P.«, ispod rubrike »Odgovorna osoba«, brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-05/1

Urbroj: 529-05-17-1

Zagreb, 6. veljače 2017.

Ministar
Gari Cappelli, v. r.
### NN 18/2017 (1.3.2017.), Pravilnik o izmjeni pravilnika o obliku, sadržaju i načinu vođenja knjige žalbi

MINISTARSTVO TURIZMA

424

Na temelju članka 4. stavka 2. Zakona o pružanju usluga u turizmu (»Narodne novine«, br. 68/07, 88/10, 30/14, 89/14 i 152/14) ministar turizma, donosi

PRAVILNIK

O IZMJENI PRAVILNIKA O OBLIKU, SADRŽAJU I NAČINU VOĐENJA KNJIGE ŽALBI

Članak 1.

U Pravilniku o obliku, sadržaju i načinu vođenja knjige žalbi (»Narodne novine«, broj 5/08) u članku 4. stavak 2. mijenja se i glasi:

»Iza otiskane upute stavlja se potpis odgovorne osobe u pravnoj osobi odnosno fizičke osobe koja pruža usluge u turizmu.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/17-01/10

Urbroj: 529-06-17-1

Zagreb, 3. veljače 2017.

Ministar
Gari Cappelli, v. r.
### NN 18/2017 (1.3.2017.), Rješenje Zavoda za unapređivanje zaštite na radu, klasa: UP/I-115-01/16-01/32, urbroj: 425-02/2-17-7 od 24. veljače 2017.

Zavod za unapređivanje zaštite na radu

430

Na zahtjev FIMM j.d.o.o. iz Đurđenovca, Radnička 20, OIB: 38128454627, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14. i 154/14.), Zavod za unapređivanje zaštite na radu (dalje: Zavod) donosi

RJEŠENJE

I.

Prestaje ovlaštenje FIMM j.d.o.o. iz Đurđenovca, Radnička 20, OIB: 38128454627, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanje radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/16-01/32, urbroj: 425-02/2-16-4 od 29. studenoga 2016. godine.

III.

Ovo Rješenje objavit će se u »Narodnim novinama«.

Klasa: UP/I-115-01/16-01/32

Urbroj: 425-02/2-17-7

Zagreb, 24. veljače 2017.

Ravnatelj
Vitomir Begović, v. r.
### NN 18/2017 (1.3.2017.), Rješenje o razrješenju pomoćnice ministra pomorstva, prometa i infrastrukture

VLADA REPUBLIKE HRVATSKE

411

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 23. veljače 2017. godine donijela

RJEŠENJE

O RAZRJEŠENJU POMOĆNICE MINISTRA POMORSTVA, PROMETA I INFRASTRUKTURE

Razrješuje se JADRANKA FRŽOP dužnosti pomoćnice ministra pomorstva, prometa i infrastrukture, na osobni zahtjev.

Klasa: 080-02/17-02/46
Urbroj: 5030115/1-17-02
Zagreb, 23. veljače 2017.

Predsjednik
mr. sc. Andrej Plenković, v. r.
### NN 18/2017 (1.3.2017.), Rješenje o razrješenju pomoćnika ministrice uprave

VLADA REPUBLIKE HRVATSKE

412

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 23. veljače 2017. godine donijela

RJEŠENJE

O RAZRJEŠENJU POMOĆNIKA
 MINISTRICE UPRAVE

Razrješuje se MARKO KOVAČIĆ dužnosti pomoćnika ministrice uprave, na osobni zahtjev.

Klasa: 080-02/17-02/50
Urbroj: 5030115/1-17-02
Zagreb, 23. veljače 2017.

Predsjednik
mr. sc. Andrej Plenković, v. r.
### NN 18/2017 (1.3.2017.), Rješenje o razrješenju pomoćnika ministra turizma

VLADA REPUBLIKE HRVATSKE

413

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 23. veljače 2017. godine donijela

RJEŠENJE

O RAZRJEŠENJU POMOĆNIKA
MINISTRA TURIZMA

Razrješuje se ROBERT PENDE dužnosti pomoćnika ministra turizma.

Klasa: 080-02/17-02/52
Urbroj: 5030115/1-17-02
Zagreb, 23. veljače 2017.

Predsjednik
mr. sc. Andrej Plenković, v. r.
### NN 18/2017 (1.3.2017.), Rješenje o imenovanju pomoćnika ministra turizma

VLADA REPUBLIKE HRVATSKE

414

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 41. stavka 3. Zakona o sustavu državne uprave (»Narodne novine«, br. 150/11, 12/13, 93/16 i 104/16), Vlada Republike Hrvatske je na sjednici održanoj 23. veljače 2017. godine donijela

RJEŠENJE

O IMENOVANJU POMOĆNIKA
MINISTRA TURIZMA

Imenuje se ROBERT PENDE pomoćnikom ministra turizma.

Klasa: 080-02/17-01/85
Urbroj: 5030115/1-17-02
Zagreb, 23. veljače 2017.

Predsjednik
mr. sc. Andrej Plenković, v. r.
### NN 18/2017 (1.3.2017.), Rješenje o imenovanju glavnog tajnika Ministarstva mora, prometa i infrastrukture

VLADA REPUBLIKE HRVATSKE

415

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13 i 138/15 – Odluka Ustavnog suda Republike Hrvatske), Vlada Republike Hrvatske je na sjednici održanoj 23. veljače 2017. godine donijela

RJEŠENJE

O IMENOVANJU GLAVNOG TAJNIKA MINISTARSTVA MORA, PROMETA I INFRASTRUKTURE

Imenuje se DRAŽEN IVANUŠEC glavnim tajnikom Ministarstva mora, prometa i infrastrukture, na razdoblje od četiri godine.

Klasa: 080-02/17-01/78
Urbroj: 5030115/1-17-02
Zagreb, 23. veljače 2017.

Predsjednik
mr. sc. Andrej Plenković, v. r.
### NN 18/2017 (1.3.2017.), Rješenje o razrješenju ravnatelja Hrvatskog centra za razminiranje

VLADA REPUBLIKE HRVATSKE

416

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 1. Uredbe o osnivanju Hrvatskog centra za razminiranje (»Narodne novine«, br. 24/98, 32/98, 150/98, 58/00, 18/02, 10/04, 79/05, 81/08, 37/11 i 70/12), Vlada Republike Hrvatske je na sjednici održanoj 23. veljače 2017. godine donijela

RJEŠENJE

O RAZRJEŠENJU RAVNATELJA HRVATSKOG CENTRA ZA RAZMINIRANJE

Razrješuje se DRAŽEN JAKOPEC dužnosti ravnatelja Hrvatskog centra za razminiranje, radi isteka mandata.

Klasa: 080-02/17-02/57
Urbroj: 5030115/1-17-02
Zagreb, 23. veljače 2017.

Predsjednik
mr. sc. Andrej Plenković, v. r.
### NN 18/2017 (1.3.2017.), Rješenje o imenovanju vršitelja dužnosti ravnatelja Hrvatskog centra za razminiranje

VLADA REPUBLIKE HRVATSKE

417

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. stavka 1. Uredbe o osnivanju Hrvatskog centra za razminiranje (»Narodne novine«, br. 24/98, 32/98, 150/98, 58/00, 18/02, 10/04, 79/05, 81/08, 37/11 i 70/12), Vlada Republike Hrvatske je na sjednici održanoj 23. veljače 2017. godine donijela

RJEŠENJE

O IMENOVANJU VRŠITELJA DUŽNOSTI RAVNATELJA HRVATSKOG CENTRA ZA RAZMINIRANJE

Imenuje se ANTE BRKLJAČIĆ vršiteljem dužnosti ravnatelja Hrvatskog centra za razminiranje, do imenovanja ravnatelja Hrvatskog centra za razminiranje temeljem provedenog postupka po raspisanom javnom natječaju.

Klasa: 080-02/17-01/91
Urbroj: 5030115/1-17-02
Zagreb, 23. veljače 2017.

Predsjednik
mr. sc. Andrej Plenković, v. r.
### NN 18/2017 (1.3.2017.), Odluka o izmjeni Odluke o imenovanju osoba nadležnih za upravljanje Instrumentom pretpristupne pomoći (IPA) i Prijelaznim instrumentom

VLADA REPUBLIKE HRVATSKE

410

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 6. Okvirnog sporazuma između Vlade Republike Hrvatske i Komisije europskih zajednica o pravilima za suradnju u svezi financijske pomoći Europske zajednice Republici Hrvatskoj u provedbi pomoći u okviru Instrumenta pretpristupne pomoći (IPA) (»Narodne novine – Međunarodni ugovori«, broj 10/07), Vlada Republike Hrvatske je na sjednici održanoj 23. veljače 2017. godine donijela

ODLUKU

O IZMJENI ODLUKE O IMENOVANJU OSOBA NADLEŽNIH ZA UPRAVLJANJE INSTRUMENTOM PRETPRISTUPNE POMOĆI (IPA) I PRIJELAZNIM INSTRUMENTOM

I.

U Odluci o imenovanju osoba nadležnih za upravljanje Instrumentom pretpristupne pomoći (IPA) i Prijelaznim instrumentom (»Narodne novine«, br. 84/14, 78/15 i 51/16), u točki III. stavak 1. mijenja se i glasi:

»Osobom nadležnom za upravljanje drugom komponentom programa IPA Prekogranična suradnja i koordinatorom za prekograničnu suradnju, imenuje se Nikolina Klaić, državna tajnica u Ministarstvu regionalnoga razvoja i fondova Europske unije.«.

II.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/17-04/59
Urbroj: 5030115/1-17-02
Zagreb, 23. veljače 2017.

Predsjednik
mr. sc. Andrej Plenković, v. r.
### NN 18/2017 (1.3.2017.), Odluka o postavljanju Kreše Glavača za izvanrednog i opunomoćenog veleposlanika Republike Hrvatske u Laoskoj Narodnoj Demokratskoj Republici, sa sjedištem u Kuala Lumpuru

PREDSJEDNICA REPUBLIKE HRVATSKE

408

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/15-01/08, urbroj: 5030115/1-17-26 od 13. veljače 2017., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
REPUBLIKE HRVATSKE

KREŠO GLAVAČ, izvanredni i opunomoćeni veleposlanik Republike Hrvatske u Maleziji, sa sjedištem u Kuala Lumpuru, postavlja se i za izvanrednog i opunomoćenog veleposlanika Republike Hrvatske u Laoskoj Narodnoj Demokratskoj Republici, sa sjedištem u Kuala Lumpuru.

Ova Odluka stupa na snagu danom donošenja.

Klasa: 018-07/17-02/01
Urbroj: 71-06-01/1-17-2
Zagreb, 16. veljače 2017.

Predsjednica
Republike Hrvatske
Kolinda Grabar-Kitarović, v. r.
### NN 18/2017 (1.3.2017.), Odluka o cijeni plina po kojoj je opskrbljivač na veleprodajnom tržištu plina dužan prodavati plin opskrbljivačima u javnoj usluzi opskrbe plinom za kupce iz kategorije kućanstvo

Vlada Republike Hrvatske

409

Na temelju članka 31. stavka 4. Zakona o izmjenama i dopunama Zakona o tržištu plina (»Narodne novine«, broj 16/17), Vlada Republike Hrvatske je na sjednici održanoj 28. veljače 2017. godine donijela

ODLUKU

O CIJENI PLINA PO KOJOJ JE OPSKRBLJIVAČ NA VELEPRODAJNOM TRŽIŠTU PLINA DUŽAN PRODAVATI PLIN OPSKRBLJIVAČIMA U JAVNOJ USLUZI OPSKRBE PLINOM ZA KUPCE IZ KATEGORIJE KUĆANSTVO

I.

Ovom Odlukom određuje se cijena plina po kojoj je opskrbljivač na veleprodajnom tržištu plina dužan prodavati plin opskrbljivačima u javnoj usluzi opskrbe plinom za opskrbu kupaca iz kategorije kućanstvo i onih energetskih subjekata, pravnih i fizičkih osoba koje toplinskom energijom proizvedenom iz plina opskrbljuju kućanstva u skladu sa zakonom kojim se uređuje toplinska energija.

II.

Cijena plina iz točke I. ove Odluke određuje se u iznosu od 0,1809 kn/kWh.

III.

U cijenu plina iz točke II. ove Odluke uključen je trošak naknade za korištenje transportnog sustava i trošak naknade za prekoračenje ugovorenog kapaciteta sukladno odredbama Mrežnih pravila transportnog sustava, trošak naknade za korištenje sustava skladišta plina i korištenje ostalih usluga sukladno odredbama Pravila korištenja sustava skladišta plina, trošak naknade za organiziranje tržišta plina i svi troškovi temeljem obračuna propisanih odredbama Pravila o organizaciji tržišta plina.

IV.

Cijena plina iz točke II. ove Odluke ne uključuje naknadu za prekoračenje ili manje preuzete količine plina od ugovorene količine plina iz ugovora o prodaji plina opskrbljivaču u obvezi javne usluge, kao ni porez na dodanu vrijednost.

V.

Cijena plina iz točke II. ove Odluke određuje se za razdoblje od 1. travnja 2017. godine do 31. ožujka 2018. godine.

VI.

Ova Odluka objavit će se u »Narodnim novinama«, a stupa na snagu 1. travnja 2017. godine.

Klasa: 022-03/17-04/71

Urbroj: 50301-25/25-17-1

Zagreb, 28. veljače 2017.

Predsjednik
mr. sc. Andrej Plenković, v. r.
### NN 19/2017 (3.3.2017.), Pravilnik o izmjeni i dopuni Pravilnika o vođenju matične evidencije Hrvatskog zavoda za mirovinsko osiguranje

HRVATSKI ZAVOD ZA MIROVINSKO OSIGURANJE

453

Na temelju članka 104. stavka 2. i članka 108. stavka 1. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) te članka 22. točke 6. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 24. veljače 2017., donosi

PRAVILNIK

O IZMJENI I DOPUNI PRAVILNIKA O VOĐENJU MATIČNE EVIDENCIJE HRVATSKOG ZAVODA ZA MIROVINSKO OSIGURANJE

Članak 1.

U Pravilniku o vođenju matične evidencije Hrvatskog zavoda za mirovinsko osiguranje (»Narodne novine«, br. 159/13, 22/15, 57/15 i 125/15 – u daljnjem tekstu: Pravilnik), na tiskanicama iz članka 6. Pravilnika na kojima se podnose prijave za vođenje matične evidencije kratica »M.P.« briše se, a uz potpis obveznika podnošenja prijave upisuje se i njegov osobni identifikacijski broj.

Članak 2.

Ovaj Pravilnik stupa na snagu osmoga dana od dana objave u »Narodnim novinama«, a tiskanice iz članka 1. ovoga Pravilnika primjenjuju se od 1. travnja 2017.

Klasa: 041-01/17-02/2

Urbroj: 341-99-01/01-17-3

Zagreb, 24. veljače 2017.

Predsjednik
Upravnog Vijeća
Marinko Papuga, v. r.

![](/files/_web/sluzbeni-dio/2017/129709/images/13062.jpg)

![](/files/_web/sluzbeni-dio/2017/129709/images/13050.jpg)

![](/files/_web/sluzbeni-dio/2017/129709/images/13035.jpg)

![](/files/_web/sluzbeni-dio/2017/129709/images/13025.jpg)

![](/files/_web/sluzbeni-dio/2017/129709/images/13014.jpg)

![](/files/_web/sluzbeni-dio/2017/129709/images/13003.jpg)

![](/files/_web/sluzbeni-dio/2017/129709/images/12992.jpg)

![](/files/_web/sluzbeni-dio/2017/129709/images/12982.jpg)

![](/files/_web/sluzbeni-dio/2017/129709/images/12968.jpg)
### NN 19/2017 (3.3.2017.), Odluka o katastarskoj izmjeri na području Grada Ogulina za dio katastarske općine Ogulin

Državna geodetska uprava

450

Na temelju članka 45. stavka 1. Zakona o državnoj izmjeri i katastru nekretnina (»Narodne novine«, broj 16/2007, 152/2008, 124/2010, 56/2013 i 121/16) Državna geodetska uprava, u sporazumu s ministarstvom nadležnim za poslove pravosuđa, donosi

ODLUKU

O KATASTARSKOJ IZMJERI NA PODRUČJU GRADA OGULINA ZA DIO KATASTARSKE OPĆINE OGULIN

I.

U svrhu izrade katastra nekretnina i obnove zemljišne knjige na području Grada Ogulina za dio katastarske općine Ogulin provest će se katastarska izmjera.

II.

Katastarsku izmjeru provest će Državna geodetska uprava, a određene poslove u okviru katastarske izmjere, te izradu elaborata katastarske izmjere tvrtka izabrana za izvršavanje poslova na katastarskoj izmjeri.

III.

U obavljanju poslova na katastarskoj izmjeri službenici Državne geodetske uprave i zaposlenici tvrtke izabrane za izvršavanje poslova na katastarskoj izmjeri, ovlašteni su:

– ući hodom u prostor svake katastarske čestice, izuzimajući građevine, a vozilom ako to dopuštaju okolnosti gospodarenjem zemljištem,

– u nužnom opsegu odstraniti drveće, grmlje i ostalo raslinje ukoliko ometa obavljanje katastarske izmjere

– postaviti na zemljištu ili građevinama sve potrebne oznake izmjere i međne oznake.

IV.

Nositelji prava na zemljištima na području Grada Ogulina za dio katastarske općine Ogulin dužni su do 29. travnja 2017. godine vidljivim trajnim oznakama i na svoj trošak označiti granice zemljišta na kojima imaju pravo vlasništva ili druga prava.

V.

Upravitelji općih, javnih i drugih dobara na području Grada Ogulina za dio katastarske općine Ogulin dužni su, do roka iz točke IV. ove Odluke, označiti vidljivim trajnim oznakama i na svoj trošak granice zemljišta kojim upravljaju.

VI.

Nositelje prava na zemljištu pismenim putem će se pozvati na obilježavanje granica zemljišta.

VII.

Državna geodetska uprava – Područni ured za katastar Karlovac i tvrtka Zavod za fotogrametriju d.d., Zagreb, osigurat će stručnu pomoć u označavanju granica zemljišta osobama iz točaka IV. i V. ove Odluke.

VIII.

Granice zemljišta koje ne obilježe nositelji prava na zemljištima obilježit će se na trošak nositelja tih prava.

IX.

Pogreške koje nastanu zbog neobilježavanja granica zemljišta ispravit će se na trošak nositelja prava na zemljištu.

X.

Rezultati katastarske izmjere izložit će se, po njenom dovršenju, na javni uvid.

XI.

Ova Odluka stupa na snagu prvoga dana od dana objave u »Narodnim novinama«.

Klasa: 931-04/17-04/01
Urbroj: 541-03-01-01/6-17-11
Zagreb, 15. veljače 2017.

Ravnatelj
dr. sc. Damir Šantek, dipl. ing. geod., v. r.
### NN 19/2017 (3.3.2017.), Pravilnik o izmjenama i dopunama Pravilnika o postupku i načinu kontrole podataka o kojima ovise prava iz mirovinskog osiguranja

Hrvatski zavod za mirovinsko osiguranje

452

Na temelju članka 109. stavka 4. Zakona o mirovinskom osiguranju (»Narodne novine«, br. 157/13, 151/14, 33/15, 93/15 i 120/16) i članka 22. točke 7. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 24. veljače 2017., donosi

PRAVILNIK

O IZMJENAMA I DOPUNAMA PRAVILNIKA O POSTUPKU I NAČINU KONTROLE PODATAKA O KOJIMA OVISE PRAVA IZ MIROVINSKOG OSIGURANJA

Članak 1.

U Pravilniku o postupku i načinu kontrole podataka o kojima ovise prava iz mirovinskog osiguranja (»Narodne novine«, br. 43/14 – u daljnjem tekstu: Pravilnik), na tiskanicama iz članka 7. Pravilnika i tiskanicama koje služe za postupak kontrole podataka za razdoblje do 31. prosinca 2004. iz članka 21. Pravilnika kratica »M.P.« briše se, a uz potpis ovlaštene osobe obveznika upisuje se i njezin osobni identifikacijski broj.

Članak 2.

U članku 9. stavku 1. točka 17. mijenja se i glasi:

»17. potpis ovlaštene osobe Zavoda i pečat Zavoda te potpis ovlaštene osobe obveznika i njezin osobni identifikacijski broj«.

U stavku 2. točka 5. mijenja se i glasi:

»5. potpis ovlaštene osobe Zavoda i pečat Zavoda te potpis ovlaštene osobe obveznika i njezin osobni identifikacijski broj«.

Članak 3.

Tiskanice rekapitulacija koje se koriste u postupku kontrole podataka za razdoblje do 31. prosinca 2004. sastavni su dio ovoga Pravilnika.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 041-01/17-02/2

Urbroj: 341-99-01/01-17-4

Zagreb, 24. veljače 2017.

Predsjednik
Upravnog vijeća
Marinko Papuga, v. r.

![](/files/_web/sluzbeni-dio/2017/129709/images/12773.jpg)

![](/files/_web/sluzbeni-dio/2017/129709/images/12763.jpg)

![](/files/_web/sluzbeni-dio/2017/129709/images/12755.jpg)

![](/files/_web/sluzbeni-dio/2017/129709/images/12747.jpg)

![](/files/_web/sluzbeni-dio/2017/129709/images/12733.jpg)

![](/files/_web/sluzbeni-dio/2017/129709/images/12726.jpg)

![](/files/_web/sluzbeni-dio/2017/129709/images/12717.jpg)

![](/files/_web/sluzbeni-dio/2017/129709/images/12710.jpg)

![](/files/_web/sluzbeni-dio/2017/129709/images/12701.jpg)

![](/files/_web/sluzbeni-dio/2017/129709/images/12694.jpg)

![](/files/_web/sluzbeni-dio/2017/129709/images/12683.jpg)

![](/files/_web/sluzbeni-dio/2017/129709/images/12673.jpg)
### NN 19/2017 (3.3.2017.), Pravilnik o izmjeni Pravilnika o uvjetima i načinu izdavanja i oduzimanja odobrenja za ambalažu za prijevoz radioaktivnih i nuklearnih materijala

Državni zavod za radiološku i nuklearnu sigurnost

451

Na temelju članka 7. stavka 1., 2. i 9. Zakona o prijevozu opasnih tvari (»Narodne novine« broj 79/07), ravnatelj Državnog zavoda za radiološku i nuklearnu sigurnost donosi

PRAVILNIK

O IZMJENI PRAVILNIKA O UVJETIMA I NAČINU IZDAVANJA I ODUZIMANJA ODOBRENJA ZA AMBALAŽU ZA PRIJEVOZ RADIOAKTIVNIH I NUKLEARNIH MATERIJALA

Članak 1.

U Prilogu V. u Obrascu DZRNS-A-01 Pravilnika o uvjetima i načinu izdavanja i oduzimanja odobrenja za ambalažu za prijevoz radioaktivnih i nuklearnih materijala (»Narodne novine« broj 42/13) riječi: »M.P.« brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/17-02/01

Urbroj: 542-01-17-1

Zagreb, 27. veljače 2017.

Ravnatelj
mr. sc. Saša Medaković, v. r.
### NN 19/2017 (3.3.2017.), Odluka o pokretanju postupka pregovora o sklapanju Kolektivnog ugovora za djelatnost socijalne skrbi i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

442

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 2. ožujka 2017. godine donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA DJELATNOST SOCIJALNE SKRBI I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju Kolektivnog ugovora za djelatnost socijalne skrbi.

II.

U pregovarački odbor Vlade Republike Hrvatske za postupak pregovora o sklapanju Kolektivnog ugovora iz točke I. ove Odluke imenuju se:

– Marija Pletikosa, državna tajnica u Ministarstvu za demografiju, obitelj, mlade i socijalnu politiku

– Margareta Mađerić, državna tajnica u Ministarstvu za demografiju, obitelj, mlade i socijalnu politiku

– Josip Masnić, pomoćnik ministrice za demografiju, obitelj, mlade i socijalnu politiku

– Mirjana Matov, predstavnica Ministarstva za demografiju, obitelj, mlade i socijalnu politiku

– Ivančica Mamek Jagić, predstavnica Ministarstva za demografiju, obitelj, mlade i socijalnu politiku

– Jasenka Hanže Hanzlin, predstavnica Ministarstva za demografiju, obitelj, mlade i socijalnu politiku

– Dijana Matić, predstavnica Ministarstva za demografiju, obitelj, mlade i socijalnu politiku

– Josipa Klišanin, predstavnica Ministarstva rada i mirovinskoga sustava.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/65

Urbroj: 50301-25/25-17-3

Zagreb, 2. ožujka 2017.

Predsjednik
mr. sc. Andrej Plenković, v. r.
### NN 19/2017 (3.3.2017.), Odluka o pokretanju postupka pregovora o sklapanju Kolektivnog ugovora za zaposlenike u srednjoškolskim ustanovama i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

440

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 2. ožujka 2017. godine donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA ZAPOSLENIKE U SREDNJOŠKOLSKIM USTANOVAMA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju Kolektivnog ugovora za zaposlenike u srednjoškolskim ustanovama.

II.

U pregovarački odbor Vlade Republike Hrvatske za pregovore o sklapanju Kolektivnog ugovora iz točke I. ove Odluke imenuju se:

– prof. dr. sc. Pavo Barišić, ministar znanosti i obrazovanja

– mr. sc. Hrvoje Šlezak, državni tajnik u Ministarstvu znanosti i obrazovanja

– Momir Karin, pomoćnik ministra znanosti i obrazovanja

– Stipe Mamić, pomoćnik ministra znanosti i obrazovanja

– Karolina Ivanković, pomoćnica ministra rada i mirovinskoga sustava

– Marija – Ana Zovko Tomaš, predstavnica Ministarstva znanosti i obrazovanja

– Monika Vričko, predstavnica Ministarstva znanosti i obrazovanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/63

Urbroj: 50301-25/25-17-3

Zagreb, 2. ožujka 2017.

Predsjednik
mr. sc. Andrej Plenković, v. r.
### NN 19/2017 (3.3.2017.), Uredba o izmjenama Uredbe o institucionalnom okviru sustava za suzbijanje nepravilnosti i prijevara

VLADA REPUBLIKE HRVATSKE

436

Na temelju članka 114.a stavka 2. Zakona o proračunu (»Narodne novine«, br. 87/08, 136/12, 15/15), Vlada Republike Hrvatske je na sjednici održanoj 2. ožujka 2017. godine donijela

UREDBU

O IZMJENAMA UREDBE O INSTITUCIONALNOM OKVIRU SUSTAVA ZA SUZBIJANJE NEPRAVILNOSTI I PRIJEVARA

Članak 1.

U Uredbi o institucionalnom okviru sustava za suzbijanje nepravilnosti i prijevara (»Narodne novine«, broj 144/13), članak 3. mijenja se i glasi:

»Sustav izvještavanja o nepravilnostima čine nadležna tijela koja su obvezna izvještavati o nepravilnostima za:

– program CARDS

– program PHARE

– program ISPA

– program SAPARD

– program IPA

– Europski fond za regionalni razvoj za programsko razdoblje 2007. – ­2013.

– Kohezijski fond za programsko razdoblje 2007. – 2013.

– Europski socijalni fond za programsko razdoblje 2007. – 2013.

– Europski fond za ribarstvo za programsko razdoblje 2007. – 2013.

– Europski fond za jamstva u poljoprivredi za programsko razdoblje 2007. – 2013.

– Europski fond za regionalni razvoj za programsko razdoblje 2014. – 2020.

– Kohezijski fond za programsko razdoblje 2014. – 2020.

– Europski socijalni fond za programsko razdoblje 2014. – 2020.

– Inicijativu za zapošljavanje mladih (YEI) za programsko razdoblje 2014. – 2020.

– Europski fond za jamstva u poljoprivredi i Europski poljoprivredni fond za ruralni razvoj za programsko razdoblje 2014. – 2020.

– Europski fond za pomorstvo i ribarstvo za programsko razdoblje 2014. – 2020.

– Fond europske pomoći za najpotrebitije za programsko razdoblje 2014. – 2020.

– Fond za azil, migracije i integraciju za programsko razdoblje 2014. – 2020.

– Fond za unutarnju sigurnost za programsko razdoblje 2014. – 2020.,

sukladno važećim propisima Republike Hrvatske i Europske unije.«.

Članak 2.

U članku 4. stavku 2. riječi: »Odlukom o osnivanju AFCOS mreže (»Narodne novine«, broj 92/2008)« zamjenjuju se riječima: »Odlukom Vlade Republike Hrvatske kojom je osnovana AFCOS mreža«.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/17-03/19

Urbroj: 50301-25/14-17-2

Zagreb, 2. ožujka 2017.

Predsjednik
mr. sc. Andrej Plenković, v. r.
### NN 19/2017 (3.3.2017.), Odluka o davanju prethodne suglasnosti Ministarstvu gospodarstva, poduzetništva i obrta za angažiranje fizičke ili pravne osobe za obavljanje poslova odnosa s javnošću radi informiranja hrvatskih gospodarstvenika i cjelokupne javnosti o mjerama koje provodi Ministarstvo gospodarstva, poduzetništva i obrta sukladno Operativnom programu Konkurentnost i kohezija 2014. – 2020.

VLADA REPUBLIKE HRVATSKE

438

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s točkom II. Odluke o obavljanju poslova odnosa s javnošću (»Narodne novine«, broj 82/12), Vlada Republike Hrvatske je na sjednici održanoj 2. ožujka 2017. godine donijela

ODLUKU

O DAVANJU PRETHODNE SUGLASNOSTI MINISTARSTVU GOSPODARSTVA, PODUZETNIŠTVA I OBRTA ZA ANGAŽIRANJE FIZIČKE ILI PRAVNE OSOBE ZA OBAVLJANJE POSLOVA ODNOSA S JAVNOŠĆU RADI INFORMIRANJA HRVATSKIH GOSPODARSTVENIKA I CJELOKUPNE JAVNOSTI O MJERAMA KOJE PROVODI MINISTARSTVO GOSPODARSTVA, PODUZETNIŠTVA I OBRTA SUKLADNO OPERATIVNOM PROGRAMU KONKURENTNOST I KOHEZIJA 2014. – 2020.

I.

Daje se prethodna suglasnost Ministarstvu gospodarstva, poduzetništva i obrta za angažiranje fizičke ili pravne osobe za obavljanje poslova odnosa s javnošću radi informiranja hrvatskih gospodarstvenika i cjelokupne javnosti o mjerama koje provodi Ministarstvo gospodarstva, poduzetništva i obrta sukladno Operativnom programu Konkurentnost i kohezija 2014. – 2020.

II.

Prethodna suglasnost iz točke I. ove Odluke daje se za ugovorno angažiranje fizičke ili pravne osobe za obavljanje poslova odnosa s javnošću u 2017. godini.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-07/73

Urbroj: 50301-25/18-17-2

Zagreb, 2. ožujka 2017.

Predsjednik
mr. sc. Andrej Plenković, v. r.
### NN 19/2017 (3.3.2017.), Odluka o izmjenama i dopuni Odluke o osnivanju Savjeta za mlade

VLADA REPUBLIKE HRVATSKE

444

Na temelju članka 24. stavaka 1. i 3. Zakona o Vladi Republike Hrvatske (»Narodne novine», br. 150/11, 119/14 i 93/16), Vlada Republike Hrvatske je na sjednici održanoj 2. ožujka 2017. godine donijela

ODLUKU

O IZMJENAMA I DOPUNI ODLUKE O OSNIVANJU SAVJETA ZA MLADE

I.

U Odluci o osnivanju Savjeta za mlade (»Narodne novine«, br. 102/12 i 56/15), u točki III. stavak 1. mijenja se i glasi:

»Savjet čine:

– državni tajnik u Ministarstvu za demografiju, obitelj, mlade i socijalnu politiku

– predstavnik Ministarstva za demografiju, obitelj, mlade i socijalnu politiku

– predstavnik Ministarstva znanosti i obrazovanja

– predstavnik Ministarstva zdravstva

– predstavnik Ministarstva rada i mirovinskoga sustava

– predstavnik Ministarstva kulture

– predstavnik Ministarstva gospodarstva, poduzetništva i obrta

– predstavnik Ministarstva graditeljstva i prostornoga uređenja

– predstavnik Ministarstva pravosuđa

– predstavnik Ministarstva regionalnoga razvoja i fondova Europske unije

– predstavnik Ministarstva vanjskih i europskih poslova

– predstavnik Ministarstva uprave

– predstavnik Ministarstva državne imovine

– predstavnik Središnjeg državnog ureda za šport

– predstavnik Ureda za udruge

– predstavnik Ureda za ljudska prava i prava nacionalnih manjina

– predstavnik Ureda za ravnopravnost spolova

– predstavnik Udruge gradova u Republici Hrvatskoj

– predstavnik Udruge općina u Republici Hrvatskoj

– predstavnik Hrvatske zajednice županija

– tri predstavnika znanstvenih i obrazovnih ustanova

– sedam predstavnika udruga mladih i za mlade.«.

Stavak 4. mijenja se i glasi:

»Državni tajnik u Ministarstvu za demografiju, obitelj, mlade i socijalnu politiku je zamjenik predsjednika Savjeta.«.

II.

U cijelom tekstu Odluke o osnivanju Savjeta za mlade (»Narodne novine«, br. 102/12 i 56/15) riječi: »Ministarstvo socijalne politike i mladih« zamjenjuju se riječima: »Ministarstvo za demografiju, obitelj, mlade i socijalnu politiku«, u odgovarajućem padežu.

III.

Iza točke VIII. dodaje se točka VIII.a koja glasi:

»Izrazi koji se koriste u ovoj Odluci, a imaju rodno značenje, koriste se neutralno i odnose se jednako na muški i ženski rod.«.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/17-04/50

Urbroj: 50301-25/12-17-2

Zagreb, 2. ožujka 2017.

Predsjednik
mr. sc. Andrej Plenković, v. r.